CELEX: 62007CJ0198
Language: hu
Date: 2008-12-22
Title: A Bíróság (negyedik tanács) 2008. december 22-i ítélete. # Donal Gordon kontra az Európai Közösségek Bizottsága. # Fellebbezés - Szakmai előmeneteli jelentés - Megsemmisítés iránti kereset - Az eljáráshoz fűződő érdek - Tartós teljes rokkantságban szenvedő tisztviselő. # C-198/07 P. sz. ügy

A BÍRÓSÁG ÍTÉLETE (negyedik tanács)
      2008. december 22.
      C‑198/07. P. sz. ügy
      Donal Gordon
      kontra
      az Európai Közösségek Bizottsága
      „Fellebbezés – Szakmai előmeneteli jelentés – Megsemmisítés iránti kereset – Az eljáráshoz fűződő érdek – Tartós teljes rokkantságban szenvedő tisztviselő”
      Tárgy: Az Európai Közösségek Elsőfokú Bírósága T 175/04. sz., Gordon kontra Bizottság ügyben 2007. február 7 én hozott ítélete (az
         EBHT ban még nem tették közzé) ellen benyújtott, ezen ítélet hatályon kívül helyezése iránti fellebbezés.
      
      Határozat: A Bíróság az ítéletet részben hatályon kívül helyezi.
      
      Összefoglaló
      1.        Tisztviselők – Kereset – Az eljáráshoz fűződő érdek
      (Személyzeti szabályzat, 53., 78., 90. és 91. cikk; VIII. melléklet, 13–16. cikk)
      2.        Tisztviselők – Értékelés – Értékelési vegyes bizottság
      (Személyzeti szabályzat, 43. cikk)
      1.        A róla készült szakmai előmeneteli jelentést vitató kereset benyújtását követően a személyzeti szabályzat 53. és 78. cikke
         alapján tartós és teljes rokkantság miatt nyugdíjazott tisztviselő megőrzi e szakmai előmeneteli jelentés vitatásához fűződő
         érdekét.
      
      Ugyanis egyrészt a szakmai előmeneteli jelentés – jövőbeli hasznosságától függetlenül – a tisztviselő által végzett munka
         minőségének írásos és alakszerű bizonyítéka. Az ilyen értékelés nem csupán a vizsgált időszakban elvégzett feladatok puszta
         leírását, hanem az értékelt személy szakmai tevékenységének kifejtése során megnyilvánult emberi tulajdonságainak értékelését
         is tartalmazza. Ezért minden tisztviselőt megilleti a jog, hogy munkáját igazságosan és méltányosan készített értékelésben
         jellemezzék. Következésképpen a hatékony bírói jogvédelemhez való jog alapján mindenképpen el kell ismerni a tisztviselő ahhoz
         való jogát, hogy a róla készült szakmai előmeneteli jelentést – annak tartalma miatt, vagy azért, mert nem a személyzeti szabályzatban
         előírtak szerint készítették el – vitassa.
      
      Másrészt igaz ugyan, hogy a rokkantsági bizottság által elismerten tartós teljes rokkantságban szenvedő tisztviselőt a személyzeti
         szabályzat 53. és 78. cikke alapján hivatalból nyugdíjazni kell, ám az ilyen tisztviselő helyzete különbözik a nyugdíjkorhatárt
         betöltő, lemondó vagy elbocsátott tisztviselő helyzetétől, mert állapota visszafordítható. Az ilyen rokkantságban szenvedő
         tisztviselő ugyanis a személyzeti szabályzat VII. mellékletének 16. cikkére tekintettel még visszahelyezhető valamely közösségi
         intézményhez. E tekintetben a személyzeti szabályzat 53. cikkét mint általános szabályt a személyzeti szabályzat VIII. mellékletének
         13–15. cikkében írt különös szabályokkal együttesen kell értelmezni. A rokkanttá nyilvánított tisztviselő munkavégzése csupán
         szünetel, mivel az intézményen belüli helyzetének alakulása a rokkanttá nyilvánítás feltételeinek rendszeresen ellenőrizhető
         fennállásától függ.
      
      Márpedig a tartós teljes rokkantságban szenvedő tisztviselő, aki visszahelyezhető az intézmények szolgálatába, az aktív tisztviselőt
         megilletővel egyenértékű joggal rendelkezik arra, hogy szakmai előmeneteli jelentését méltányosan, tárgyilagosan és a rendszeres
         értékelés szabályainak megfelelően készítsék el. A szolgálatba való visszahelyezés esetén e jelentés hasznos a tisztviselő
         szervezeti egységén, illetve a közösségi intézményeken belüli előmenetele tekintetében. E jelentés a tisztviselő képességeinek
         és az intézménynél szerzett tapasztalatainak konkrét és alakszerű bizonyítéka, amelyre a tisztviselő hivatkozhat. E jelentés
         teszi lehetővé a tisztviselő felettesei számára az esetlegesen előléptetésre jelölt vagy áthelyezésre jelentkező tisztviselők
         érdemeinek összehasonlítását is.
      
      2.        A Bizottságnál alkalmazott értékelési rendszerben az a tény, hogy az értékelési vegyes bizottság nem foglalt állást a vitatott
         szakmai előmeneteli jelentés tartalmáról, noha a szakmai előmeneteli jelentést vitatva fordultak hozzá, az e jelentés elkészítésére
         vonatkozó eljárási szabályok lényeges megsértésének minősül, és sérti a tisztviselő jogait. Ha ugyanis a szakmai előmeneteli
         jelentést vitatva e bizottsághoz fordulnak, e jelentés tartalmi vizsgálata lényeges alaki követelménynek, és nem puszta formalitásnak
         minősül, mert egyrészt e bizottság az értékelési eljárásban közreműködő egyetlen olyan testület, amelyben az alkalmazottak
         képviselői is helyet kaptak, másrészt a fellebbviteli értékelőnek meg kell fontolnia e bizottság véleményét.